Държавен вестник, бр. 49, 2012 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  49
рамките на няколко административни звена по 
мотивирано предложение на непосредствения 
ръководител.
Чл. 31. (1) Звеното, изпълняващо функции 
по управление на човешките ресурси, подготвя 
справка за служителите, които отговарят на 
условията по чл. 30 и са изразили писмено 
съгласие да заемат длъжността.
(2) В случай че само един служител отго­
варя на условията за заемане на длъжност­
та, непосредственият ръководител подготвя 
предложение за преназначаването му, което 
се съгласува с контролиращия ръководител.
(3) В случай че служителите по ал. 1 са 
повече от един, непосредственият ръководи­
тел на административното звено, в което е 
свободната длъжност, извършва конкурентен 
подбор въз основа на:
1. годишната оценка на изпълнение на 
длъжността;
2. притежавания ранг;
3. бъдещия потенциал за развитие на слу­
жителя, отразен във формуляра за оценка;
4. писмен изпит, ако прецени за необходимо;
5. събеседване за преценка на професио­
налните и деловите качества.
(4) Въз основа на преценката по ал. 3 не­
посредственият ръководител съгласувано с 
контролиращия ръководител подготвя мотиви­
рано предложение до органа по назначаването 
съгласно приложение № 6.
Чл. 32. (1) Органът по назначаването 
може да проведе събеседване с предложения 
служител.
(2) В случай че органът по назначаването 
не преназначи служителя по ал. 1, той издава 
заповед за обявяване на конкурс.
Чл. 33. Процедурата по конкурентен под­
бор се прилага и за държавни служители, 
назначени по чл. 15 от Закона за държавния 
служител.
ДОПЪЛНИТЕЛНА РАЗПОРЕДБА
§ 1. По смисъла на наредбата „служител“ 
е лице, което работи по служебно или по 
трудово правоотношение в държавната адми­
нистрация, с изключение на лицата:
1. заемащи длъжностите по чл. 19а, ал. 1 
от Закона за администрацията;
2. извън основната численост на персонала;
3. за които в закон е предвидено друго.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Общите оценки на изпълнението на 
длъжността на служителите в държавната 
администрация, определени по реда на отмене­
ната Наредба за условията и реда за атестиране 
на служителите в държавната администрация, 
се запазват и се отчитат в бъдеще при пови­
шаването в ранг, при конкурентния подбор 
и за нуждите на други процедури, като се 
приравняват, както следва:
1. оценка 1 „Изключително изпълнение“ – на 
годишна оценка „Изключително изпълнение“;
2. оценка 2 „Изпълнението е над изисква­
нията“ – на годишна оценка „Изпълнението 
надвишава изискванията“;
3. оценка 3 „Изпълнението отговаря на 
изискванията“ – на годишна оценка „Изпъл­
нението напълно отговаря на изискванията“;
4. оценка 4 „Изпълнението не отговаря 
напълно на изискванията, необходимо е подо­
брение“ – на годишна оценка „Изпълнението 
отговаря не напълно на изискванията“;
5. оценка 5 „Неприемливо изпълнение“ – на 
годишна оценка „Неприемливо изпълнение“.
§ 3. (1) Индивидуалните работни планове 
за 2012 г., изготвени по реда на отменената 
Наредба за условията и реда за атестиране на 
служителите в държавната администрация, се 
привеждат в съответствие с приложение № 2 
към чл. 19, ал. 1, т. 1 по време на междинна­
та среща между оценяващия ръководител и 
оценявания.
(2) Междинната среща между оценяващия 
ръководител и оценявания за 2012 г. се про­
вежда в периода от 1 юли до 15 август 2012 г.
(3) Оценката на изпълнението на длъжност­
та за 2012 г. обхваща периода от 1 декември 
2011 г. до 31 декември 2012 г.
§ 4. За служителите от администрациите 
на Комисията за финансов надзор, Комисията 
за регулиране на съобщенията, Комисията 
за установяване на имущество, придобито 
от престъпна дейност, Съвета за електронни 
медии, Комисията за предотвратяване и уста­
новяване на конфликт на интереси, Комисията 
за разкриване на документите и за обявяване 
на принадлежност на български граждани 
към Държавна сигурност и разузнавателните 
служби на Българската народна армия, Коми­
сията за публичен надзор над регистрираните 
одитори, Националния осигурителен институт, 
Националната здравноосигурителна каса и 
Държавен фонд „Земеделие“:
1. Индивидуалните работни планове се из­
готвят в периода от 1 юли до 15 август 2012 г. 
2. Индивидуалните работни планове за 
2012 г. обхващат периода от 1 юли до 31 де­
кември на 2012 г.
3. Междинни срещи между оценяващия 
ръководител и оценявания за 2012 г. не се 
провеждат.
4. Оценката на изпълнението на длъжността 
за 2012 г. обхваща периода от 1 юли до 31 де­
кември на 2012 г.
§ 5. Ръководителите на съответните ад­
министрации осигуряват провеждане на обу­
чение по прилагането на наредбата, което се 
организира от звената по човешки ресурси.
§ 6. Наредбата се приема на основание 
чл. 76, ал. 11 от Закона за държавния служител 
и чл. 107а, ал. 18 от Кодекса на труда.
§ 7. Наредбата влиза в сила от 1 юли 2012 г.